Marea Britanie anunță impunerea de sancțiuni economice asupra Rusiei și Belarusului.
Guvernul Boris Johnson a anunţat, joi seară, impunerea de sancţiuni economice masive împotriva Rusiei. Prim-ministrul britanic l-a numit pe Vladimir Putin "un agresor cu mâinile pătate de sânge". Johnson a subliniat că Belarusul va fi și el vizat de sancțiuni, deoarece a facilitat atacul Rusiei asupra Ucrainei.
Guvernul Boris Johnson a anunţat, joi seară, impunerea de sancţiuni economice masive împotriva Rusiei, din cauza războiului împotriva Ucrainei, blocând tranzacţii financiare şi activele a 100 de persoane şi entităţi."Vladimir Putin este un agresor cu mâinile pătate de sânge. Ne vom proteja de el şi vom contracara furtuna de minciuni şi dezinformare a Kremlinului", a declarat premierul Boris Johnson, citat de BBC News.Liderul de la Londra a dat asigurări că apărarea NATO va fi consolidată, primele măsuri urmând a fi luate la summitul extraordinar de vineri."Oligarhii de la Londra nu vor mai avea unde să se ascundă", a afirmat Boris Johnson, care a anunţat sancţionarea a 100 de indivizi ruşi, precum şi a unor entităţi. Premierul britanic a subliniat că Belarusul va fi vizat de sancţiuni similare, deoarece a facilitat atacul Rusiei asupra Ucrainei.